RESOLUCIÓN do 15 de xuño de 2023, da Dirección Xeral de Xuventude, Participación e Voluntariado, pola que se publica a Resolución do 13 de xuño de 2023 de concesión das axudas convocadas ao abeiro da Orde do 31 de decembro de 2022 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2023 (código de procedemento BS306B).
Consellería de Política Social e Xuventude — III. Outras disposicións — 29/06/2023

En virtude do Decreto 59/2023, do 14 de xuño, polo que se establece a estrutura orgánica da Xunta de Galicia, esta estará integrada polas vicepresidencias e consellerías, entre elas a Consellería de Política Social e Xuventude.
No
Diario Oficial de Galicia
número 130, do 8 de xullo de 2022, publicouse o Decreto 124/2022, do 23 de xuño, polo que se establece a estrutura orgánica da Consellería de Política Social e Xuventude, que entrou en vigor o mesmo día da dita publicación.
No dito marco competencial, no
Diario Oficial de Galicia
número 22, do 1 de febreiro de 2023, publicouse a Orde do 31 de decembro de 2022, pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2023 (código de procedemento BS306B). Convocouse así o procedemento para a concesión, en réxime de concorrencia competitiva, das axudas enmarcadas no programa Iniciativa Xove para a posta en marcha de iniciativas xuvenís durante o ano 2023.
De conformidade co artigo 19 da citada orde, o órgano competente para resolver, por delegación da persoa titular da Consellería de Política Social e Xuventude, será a persoa titular da Dirección Xeral de Xuventude, Participación e Voluntariado.
Así mesmo, o artigo 12 establece que se publicarán no
Diario Oficial de Galicia
, de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos e as correspondentes resolucións deste procedemento. Esta publicación producirá os efectos de notificación.
Polo exposto, tras a presentación das solicitudes, a instrución e fiscalización, e ditada o 13 de xuño de 2023 a resolución que finaliza o procedemento,
Primeiro. Ordenar a publicación no
Diario Oficial de Galicia
do contido íntegro da Resolución do 13 de xuño de 2023 de concesión das axudas convocadas ao abeiro da Orde do 31 de decembro de 2022 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2023 (código de procedemento BS306B), que se recolle no anexo á resolución.
Segundo. Comunicar que a resolución de concesión das axudas que finaliza este procedemento esgota a vía administrativa e contra ela poderase interpor potestativamente recurso de reposición ante o mesmo órgano que a ditou no prazo dun mes, que se contará a partir do día seguinte ao da súa publicación no
Diario Oficial de Galicia
.
Esta resolución tamén poderá ser impugnada directamente ante o Tribunal Superior de Xustiza, o órgano contencioso-administrativo competente, no prazo de dous meses a partir do día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de xuño de 2023
Pola Orde do 31 de decembro de 2022 (
Diario Oficial de Galicia
núm. 22, do 1 de febreiro de 2023) establecéronse as bases reguladoras e convocouse o procedemento para a concesión, en réxime de concorrencia competitiva, das axudas enmarcadas no programa Iniciativa Xove para a posta en marcha de iniciativas xuvenís durante o ano 2023.
Unha vez comprobadas as solicitudes polo órgano instrutor, examinadas pola Comisión de Avaliación as admitidas a trámite e emitido por esta o informe referido no artigo 16.7, á vista da proposta de resolución formulada polo dito órgano instrutor, tendo en conta as dispoñibilidades orzamentarias e atribuída a competencia para resolver, por delegación da conselleira titular con competencia en materia de Política Social, segundo o disposto no artigo 19.1 e na disposición adicional segunda,
Primeiro. Conceder a axuda ás asociacións, federacións e grupos informais de mozas e mozos recollidas no anexo I, na contía sinalada para cada entidade ou grupo e en aplicación dos criterios de avaliación e prelación establecidos nos artigos 16 e 17, por un importe total de 397.235,98 €.
Segundo. Establecer a lista de reserva que se recolle no anexo II, de acordo co artigo 18.2 e coa orde de prelación establecida no artigo 16.7.
Terceiro. Denegar a axuda ás asociacións e grupos informais de mozas e mozos recollidas no anexo III, por non acadar o proxecto presentado a puntuación mínima de 50 puntos exixida no artigo 17.
Cuarto. Desestimación e inadmisión das solicitudes das asociacións e grupos informais de mozas e mozos recollidas no anexo IV, con indicación da causa concreta que a motiva.
Quinto. Dar por desistidas as solicitudes das asociacións e grupos informais de mozas e mozos recollidas no anexo V, por non atender o requirimento de emenda, tal e como establece o artigo 13.1.
Sexto. De conformidade co artigo 19.3, as entidades ou grupos beneficiarios disporán dun prazo de dez días, desde a publicación da resolución de concesión, para realizar algún dos seguintes trámites mediante a presentación do anexo V:
a) Renunciar á subvención concedida se, por calquera circunstancia, non pode realizar o proxecto subvencionado, tendo en conta o establecido no artigo 5.4.
b) Solicitar o anticipo previsto no artigo 26.2. Para iso deberá presentar, ademais:
1º. O anexo X debidamente cuberto. No caso dos grupos informais, todas as persoas que o compoñen deberán ser titulares da conta bancaria e asinar este anexo.
2º. Os certificados de estar ao día no pagamento coa Seguridade Social e no pagamento das débedas coa Administración pública da comunidade autónoma, só no caso de que se tivesen oposto expresamente á súa consulta automática no trámite de solicitude.
3º. O certificado de estar ao día no pagamento de obrigas tributarias coa Axencia Estatal de Administración Tributaria, só no caso de que non tivesen dado o consentimento expreso para realizar a consulta no trámite de solicitude.
Transcorrido o prazo de dez días, non se admitirán máis solicitudes de anticipo.
Sétimo. O período subvencionable termina o 15 de outubro de 2023 e a data límite para presentar a xustificación da subvención é o 30 de outubro de 2023.
Xustificarase a totalidade do proxecto subvencionado, para o cal deberá achegarse a documentación relacionada no artigo 20.
Oitavo. A presente resolución esgota a vía administrativa e contra ela poderase interpor potestativamente recurso de reposición ante o mesmo órgano que a ditou no prazo dun mes, que se contará a partir do día seguinte ao da súa publicación no
Diario Oficial de Galicia
.
Esta resolución tamén poderá ser impugnada directamente ante o Tribunal Superior de Xustiza, o órgano contencioso-administrativo competente, no prazo de dous meses a partir do día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Noveno. A publicación desta resolución producirá os efectos de notificación, nos termos establecidos no artigo 12 da orde de convocatoria e no artigo 45 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 13 de xuño de 2023
A conselleira de Política Social e Xuventude. P.D. (Artigo 19 da Orde do 31.12.2022). Cristina Pichel Toimil. Directora xeral de Xuventude, Participación e Voluntariado